text: Два жыхары Жлобіна атрымалі «хатнюю хімію» за падзеі 9-10 жніўня | Новы Час
  Справу разглядаў суддзя Яўген Ерафееў. Бок дзяржабвінавачвання падтрымлівала Ціпашкіна, распавядае «Вясна».
  Паводле абвінавачвання, Ілля Груздзёў, Сяргей Якубенка сумесна з іншымі неўстаноўленнымі асобамі вечарам 9 жніўня прыйшлі ў цэнтральную частку города Жлобіна, дзейнічалі сумесна і ўзгодненна, з мэтай выказвання сваіх грамадска-палітычных поглядаў і пратэста супраць хода і вынікаў выбараў, а таксама вядзення дэкструктыўнай дзейнасці, накіраванай на абвастрэння напружанасці ў грамадстве, прынялі актыўны ўдзел у групавых дзеяннях, груба парушаючых грамадскі парадак і спалучаных з яўным непадпарадкаваннем патрабаванням прадстаўнікоў улады. Пры гэтым, абвінавачаныя сумесна з іншымі актыўнымі ўдзельнікамі мітынгу наўмысна перашкаджалі руху транспарта і працы прадпрыемстваў: выйшлі і знаходзіліся на праезднай частцы дарогі вул. Першамайскай, стаялі ў счэпцы, гучна крычалі і пляскалі ў далоні, выкрыквалі лозунгі, свісцелі, дэманстратыўна і адкрыта адмаўляліся выконваць патрабаванні супрацоўнікаў міліцыі. У выніку такіх дзеянняў некалькі аўтобусаў былі вымушаныя змяніць маршрут свайго руху, таксама вымушана спыніў працу магазін "Мір прадуктаў".
  Якубенка прыйшоў у цэнтр горада ў кафэ, каб выпіць піва. Праз некаторы час пабачыў, як людзі пачалі збірацца на вуліцы, з'явіліся і міліцыянты. Натоўп выйшаў на праездную частку, пачалі выкрыкваць лозунгі, у тым ліку «Жыве Беларусь» і «Милиция с народом», людзі камунікавалі паміж сабой. Пад «уздзеяннем натоўпу» Сяргей Якубенка таксама выйшаў на праезную частку. Паводле відэазапіса, які быў паказаны абвінавачанаму, Якубенка выкрыкнуў у бок міліцыянтаў выраз: «Вы супраць народу ідзеце». Кажа, што чуў, як міліцыя загадвала людзям разыйсціся. Прызнае віну ў тым, што быў у стане алкагольнага ап'янення, перашкаджаў руху транспарта і працы магазіна. Шчыра раскайваецца.
  У выніку суд пакараў абвінавачаных абмежаваннем волі без накіравання ва ўстанову адкрытага тыпу: Сяргея Якубенку тэрмінам на 3 гады, а Іллю Груздзева — на 2 гады і 6 месяцаў.